Sejerø stenrev - det videre forløb 
Sagsfremstilling 
9.      Sejerø stenrev - det videre forløb  
                                                                                                                        Åbent 
Sagsnr.: 326-2014-87646       J.nr.: 01.00.00            Jano Henriksen.: 326-2014-102519 
  
[adresse] 
På baggrund af initiativ hos Udvikling Nordvestsjælland i efteråret 2012 er der udarbejdet en indledende 
undersøgelse af mulighederne for at genoprette Sejerø stenrev. Undersøgelserne er mundet ud i en foreløbig 
projektskitse udarbejdet af konsulent Tanja Lassen i efteråret 2013. 
  
Projektskitsen omfatter overordnet set en erfaringsopsamling fra eksisterende projekter, interessentanalyse, tidsplan
og budgetoverslag. Projektet foreslås finansieret af relevante fonde mv., og evt. også af Kalundborg Kommune. Det 
foreslås desuden at Kalundborg Kommune stiller administrative ressourcer og likviditet/mellemfinansiering til 
rådighed. 
  
Projektets samlede tidshorisont er i undersøgelsen fastsat til to år indeholdende forundersøgelse, fundraising, 
indhentning af tilladelser, udførelse og indvielse mv. 
  
Projektets samlede budget er fastsat som et overslag til 2,625 mio. kr. 
  
Miljøministeriet har i januar 2014 fået udarbejdet en rapport fra DHI, som anslår, at der kun er 4-5 steder i [adresse] 
hvor betingelserne for stenrev er til stede når man ser på effekterne i forhold til reduktion af næringsstoffer. Det drejer 
sig om [adresse] og nogle østjyske fjorde. Først efter en årrække og på baggrund af flere undersøgelser ved man 
om stenrevene har en effekt. 
  
Teknik og Miljø vurderer på baggrund af Miljøministeriets rapport at der er væsentlige usikkerheder omkring effekten 
af et genoprettet stenrev ved Sejerø. Samtidig er muligheden for finansiering af et stenrev ved Sejerø ikke afklaret.  
  
Sammenholdt med de udgifter, der er forbundet med projektet vurderer Teknik og Miljø, at projektets videre forløb 
bør afvente mere viden om effekterne af stenrev og en afklaring af finansiering af et stenrev. 
  
Med hensyn til projektets videre forløb er der følgende mulige scenarier: 
  
1. Projektet stilles i bero indtil der foreligger mere viden om effekterne af stenrev og sikkerhed for finansiering af et 
stenrev.  
  
2. Der arbejdes videre med projektet ved at foretage yderligere indledende undersøgelser, der skal belyse hvilke 
finansieringsmuligheder, der er, i form af fonde, private aktører og myndigheder. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at projektet stilles i bero indtil der foreligger mere viden om effekterne af stenrev og 
der er sikkerhed for finansieringen af et stenrev. 
  
ØKONOMISKE KONSEKVENSER 
Såfremt der ikke arbejdes videre med projektet er der ingen økonomiske konsekvenser. 
  
  
Bilag 
  
  
  
  
  
Teknik- og Miljøudvalgets møde den 5. maj 2014: 
Udvalget vedtog at godkende teknik- og miljøchefens indstilling. Natasha Winther og Ebbe Schou 
kunne ikke følge indstillingen og anbefaler scenarie 2. 
Bilag 1_Projektskitse 
326-2014-104426 
Bilag 2_Budgetoverslag 
326-2014-104428 
